Susan Bachtiar

Susan Meilani Bachtiar () ya iku salah sijiné présènter lan modhèl kang asalé saka Indonésia. Kajaba iku Susan Bachtiar uga dadi guru basa Inggris, bintang iklan lan bintang filem layar amba utawa biyoskup.selebriti.kapanlagi.com(diundhuh tanggal 9 Juli 2011)

Kariré diwiwiti nalika dhèwèké mèlu pamilihan cover girl kang dianakaké kalawarti Mode. Ing lomba iki Susan Bachtiar éntuk juwara I. Wiwit iku Susan Bachtiar banjur dadi kover kalawarti. Saliyané fotoné dipasang ing samak kalawarti, Susan uga mandhu adicara kuis kang disiyaraké ing tivi ya iku kuis Galileo kang disiyaraké ing SCTV. Susan uga dadi présènter adicara-adicara rohani.

Susan Bachtiar duwé awak kang dhuwuré 170 cm. Susan palakrama karo Sunardi Supangat nalika tanggal 11 November taun 2000. Susan Bachtiar ngugemi agama Katulik. Dhèwèké duwé kasenengan utawa hobi nonton, maca lan travelling. Susan Bachtiar duwé gelar sarjana pendhidhikan. Dhèwèké lulusan saka jurusan basa Inggris ing Unika Atmajaya Jakarta. Saiki Susan Bachtiar mulang basa Inggris ing TK St. Theresia.

Susan uga main filem. Film kang sepisanan judhulé Perempuan Punya Cerita. Film iki ditayangaké ing biyoskup-biyoskup Indonésia nalika tanggal 17 Januari 2008. Nanging sadurungé diputer ing biyoskup-biyoskup, filem iki diputer ing panutupan JiFFest (Jakarta International Film Festival) kang dianakaké nalika tanggal 16 Dhésèmber ing Djakarta Theater XXI.

Nalika tanggal 30 November 2010, Susan pegatan karo bojoné ya iku Sunardi.Susan Bachtiar Resmi Jadi Janda(diundhuh tanggal 9 Juli 2011)

 Cathetan sikil 

Kategori:Aktris Indonésia
Kategori:Pranata cara télévisi Indonésia
Kategori:Modhèl Indonésia
Kategori:Tokoh Katulik Indonésia
Kategori:Wong Jakarta
Kategori:Tionghoa-Indonésia